Anexa la HCL________ /___________


PROTOCOL DE COLABORARE



 I. PĂRȚILE PROTOCOLULUI
1.1.  Municipiul Timisoara, cu sediul în Timișoara, Blvd. C. D. Loga nr. 1, județul Timiș, cod fiscal 14756536, reprezentată de domnul Dominic Fritz în calitate de Primar, prin Administrația pentru Sănătate și Educație a Municipiului Timișoara cu sediul în Timișoara, Bd. Mihai Eminescu 2B, etaj. 1, județul Timiș, cod fiscal 45858102, prin director general - doamna Florentina-Georgeta Radu, denumită în continuare Municipiul Timișoara prin ASEMT
1.2. 
și
1.3.  KINDERZUKUNFT - FUNDATIA RUDOLF WALTHER, FILIALA DIN TIMISOARA, cu sediul în Timisoara, str. Rudolf Walther nr. 1, județul Timis, înregistrată în Registrul asociațiilor și fundațiilor sub nr. 4/19.02.2001, cod fiscal 4638070, reprezentată de domnul Popescu Cristian, în calitate de Director, denumită în continuare Fundația,

denumite în continuare în mod colectiv "Părțile",  respectiv ”Municipiul Timișoara prin A.S.E.M.T.” și ”Fundația”.

au convenit să încheie prezentul Protocol de colaborare, cu respectarea următoarelor clauze:

II. OBIECTUL PROTOCOLULUI
2.1.  Obiectul prezentului Protocol îl constituie colaborarea dintre Părți în vederea utilizării cu titlu gratuit de către Municipiul Timișoara prin A.S.E.M.T. a imobilelor clădiri și teren descrise la punctul 2.2. aparținând Fundației, în scopul desfășurării activităților educaționale ale unităților de învățământ de pe raza Municipiului Timișoara.
2.2. Imobilul aflat în proprietatea exclusivă a fundației care face obiectul colaborării este situat în Timisoara, str. Rudolf Walther nr. 1, județul Timiș, înscris în Cartea Funciară nr. 405757, compus din:
a) [bookmark: _Hlk185429351]Clădire corp-școală în suprafață construită de 2891 mp; 
b) Platforma betonată școala, în suprafață de 3741 mp;
c) Pavilion în suprafață de 592 mp, compartimentat cu 6 săli de activități (25 mp fiecare), 2 săli de 40 mp, 4 grupuri sanitare pentru elevi, 2 grup sanitar pentru educator, camere educator, hol spații depozitare;
d) Alei comune de acces.
III. DURATA PROTOCOLULUI
[bookmark: _Hlk187935681]3.1. Prezentul Protocol se încheie pe o perioadă de 10 ani, începând cu _________ și până la data de _____________.
3.2. Protocolul se prelungeste prin acordul scris al Părților pe perioade egale de timp.
IV. OBLIGAȚIILE PĂRȚILOR
4.1. Obligațiile Fundației:
a) Să pună la dispoziția Municipiului Timișoara prin A.S.E.M.T., imobilele teren și clădiri descrise la punctul 2.2. cu titlu gratuit, prin contract de comodat (Anexa 2), exclusiv pentru utilizarea acestora de către unitățile de învățământ de pe raza Municipiului Timișoara;
b) Să încheie contractul de comodat cu Municipiului Timișoara prin A.S.E.M.T., și comodatarul beneficiar direct al obiectului contractului de comodat, cu clauze agreate de ambele părti în termen 10 zile de la semnarea prezentului Protocol;
c) Să respecte toate clauzele contractului în acord cu protocolul încheiat și dispozițiile legale ale contractului de comodat ce va fi încheiat în acest sens;
d) Să asigure că imobilul este adecvat pentru desfășurarea activităților educaționale la data predării către comodatari;
e) Să facă demersuri și să obțină toate autorizațiile necesare pentru funcționarea unităților de învățământ în imobilul respectiv, care revin în sarcina proprietarului;
f) Să coopereze cu Municipiului Timișoara prin A.S.E.M.T. și cu comodatarul beneficiar direct pentru obținerea tuturor autorizațiilor necesare funcționării unității de învățământ în imobilul respectiv;
g) Să permită accesul reprezentanților Municipiului Timișoara prin A.S.E.M.T. pentru vizite periodice de constatare a stării imobilului;
h) Să comunice Municipiului Timișoara prin A.S.E.M.T. orice modificări relevante privind statutul juridic al imobilului sau Fundației care ar putea afecta prezentul protocol de colaborare.
4.2. Obligațiile Municipiului Timișoara prin A.S.E.M.T.:
a) Să utilizeze imobilul pus la dispoziție de Fundație exclusiv pentru activități educaționale ale unităților de învățământ și în acord cu prezentul protocol;
b) Să încheie contractul de comodat împreună cu comodatarul beneficiar direct cu Fundația pentru toate imobilele teren și clădiri descrise la punctul 2.2. sau pentru o parte dintre acestea, în funcție de solicitările de spații ale unităților de învățământ;
c) Să respecte toate clauzele contractuale în acord cu protocolul încheiat și dispozițiile legale, ale contractului de comodat ce va fi încheiat în acest sens;
d) Să facă demersuri și să obțină toate autorizațiile necesare care revin în sarcina comodatarului pentru funcționarea unităților de învățământ în imobilul respectiv;
e) Să înștiințeze Fundația cu privire la vizitele periodice efectuate cu scopul de a constata starea imobilului utilizat;
f) [bookmark: _Hlk185311737]Să efectueze pe proprie cheltuială toate reparațiile curente ale spatiului utilizate de comodatarul beneficiar direct, fie prin acțiune directă, fie prin alocarea de fonduri necesare unității de învățământ care va ocupa imobilul;
g) [bookmark: _Hlk185430407]Să asigure plata tuturor utilităților pentru unitatea de învățământ care va ocupa spațiul, în baza unui calcul paușal raportat la consumul general din incinta Fundației. Obligația de asigurare a fondurilor pentru plata tuturor utilităților incumbă comodatarului doar din momentul și pe perioada în care spațiul pus la dispoziție este utilizat de o unitate de învățământ;
h) [bookmark: _Hlk185311981]Se obligă ca unitățile de învățământ din subordine să își asume și să respecte obligațiile de plată asupra utilităților, în concordanță cu bugetul aprobat în acest sens.
i) Să informeze prompt Fundația - în calitate de proprietar - cu privire la orice modificare sau deteriorare semnificativă a stării imobilului, cauzată din culpa utilizării de către unitatea de învățământ care folosește imobilul și să aducă imobilul la starea inițială.
j) [bookmark: _Hlk185311944]Să nu permită accesul sau utilizarea imbilului de către altă terță parte, fără informarea Fundației sau în afara contractelor de comodat;
k) Să respecte și să asigure respectarea normelor de protecție a mediului în utilizarea imobilului;
V. DREPTURI SPECIFICE ALE Municipiului Timișoara prin A.S.E.M.T.
5.1. Municipiul Timișoara prin A.S.E.M.T. are dreptul să decidă asupra exercitării dreptului de folosință a spațiului de către oricare altă unitate de învățământ, cu respectarea următoarelor condiții:
a) Informarea prealabilă, în scris, a Fundației cu privire la intenția de schimbare a unității de învățământ care va utiliza spațiul;
b) Încheierea unui contract de comodat între cele 3 (trei) părți;
c) Menținerea destinației exclusive a spațiului pentru activități educaționale.
5.2. Municipiul Timișoara prin A.S.E.M.T. are dreptul să transfere o parte din obligațiile stabilite în sarcina sa către unitatea de învățământ beneficiară a dreptului de folosință a spațiului.
5.3. Municipiul Timișoara prin A.S.E.M.T. va asigura fondurile pentru plata utilităților doar din momentul și pe perioada în care spațiul pus la dispoziție este utilizat de o unitate de învățământ.
VI. ASIGURAREA IMOBILULUI
6.1. Fundația, în calitate de proprietar, va fi responsabilă pentru asigurarea imobilului împotriva dezastrelor naturale, incendiilor și altor riscuri majore.

VII. MONITORIZAREA ȘI EVALUAREA COLABORĂRII
7.1. Părțile vor organiza întâlniri semestriale pentru a evalua colaborarea și pentru a discuta orice aspecte relevante.
7.2. Neîndeplinirea totală sau partială a unuia dintre puncte nu au drept efect încetarea Protocolului de Colaborare si a Contractului de Comodat.
VIII. CONFIDENȚIALITATE ȘI PROTECȚIA DATELOR
8.1. Ambele părți se angajează să respecte confidențialitatea informațiilor conform legii.
8.2. Părțile garantează păstrarea securității datelor.
IX. PUBLICITATE ȘI COMUNICARE
9.1. Orice comunicare publică referitoare la această colaborare va fi agreată în prealabil de ambele părți.
9.2. Utilizarea logo-urilor sau a altor elemente de identitate vizuală ale părților în materiale promoționale sau informative va necesita aprobarea scrisă a părții respective. Se vor executa în scopul executării contractului de comodat.
X. FORȚA DE MUNCĂ
10.1. Angajarea și gestionarea personalului care va lucra în imobil (cadre didactice, personal auxiliar) va fi responsabilitatea exclusivă unității de învățământ care utilizează spațiul.
10.2. Fundația nu va avea raporturi juridice de nicio natură și pe cale de consecință sau răspundere în ceea ce privește personalul angajat al Municipiului Timișoara prin A.S.E.M.T. sau al unității de învățământ.
XII. SITUAȚII DE URGENȚĂ
12.1. Administrația pentru Sănătate și Educație a Municipiului Timișoara, prin unitatea de învățământ care va ocupa imobilul, va elabora și implementa protocoale pentru situații de urgență sau dezastre, în conformitate cu legislația în vigoare.
12.2. Aceste protocoale vor fi comunicate Fundației și actualizate periodic.

XIII. TRANSFERUL RESPONSABILITĂȚILOR
13.1. La începutul colaborării, părțile vor efectua o inspecție comună a imobilului și vor întocmi un proces-verbal de predare-primire, care va include un inventar detaliat al echipamentelor și stării imobilului. Prezenta obligație va fi îndeplinită la data încheierii contractului de comodat între părți.
13.2. O procedură similară va fi urmată la încheierea colaborării pentru a asigura returnarea imobilului în condiții corespunzătoare, ținând cont de uzura normală.
XIV. REZOLVAREA DISPUTELOR
14.1. Orice dispute sau neînțelegeri vor fi rezolvate în primul rând prin negociere directă între părți.
14.2. Dacă disputa nu poate fi rezolvată prin negociere în termen de 30 de zile, părțile vor apela la serviciile unui mediator agreat de comun acord.
XV. ÎNCETAREA PROTOCOLULUI
15.1. Prezentul Protocol încetează în următoarele situații:
a) La expirarea termenului pentru care a fost încheiat, dacă părțile nu decid de comun acord prelungirea.
b) Prin acordul scris al Părților;
c) Prin denunțare unilaterală de către oricare dintre Părți, cu un preaviz de 90 de zile;
d) În caz de forță majoră care durează mai mult de 6 luni. 
e) În cazul în care contractul de comodat prevăzut la punctul 4.1 litera b) nu este încheiat în termenul stabilit;
f) În caz de încălcare gravă sau repetată a obligațiilor principale din contractual de comodat de către una dintre părți, cu notificare prealabilă de 30 de zile dacă partea în culpă nu remediază situația în acest interval.
XVI. FORȚA MAJORĂ
16.1. Niciuna dintre Părți nu răspunde pentru neexecutarea la termen sau/și de executarea în mod necorespunzător a oricărei obligații care îi revine în baza prezentului Protocol, dacă neexecutarea sau executarea necorespunzătoare a obligației respective a fost cauzată de forța majoră, așa cum este definită de lege.
16.2. Partea care invocă forța majoră este obligată să notifice celeilalte părți, în termen de 5 zile, producerea evenimentului și să ia toate măsurile posibile în vederea limitării consecințelor lui.
XVII. DISPOZIȚII FINALE
17.1. Prezentul Protocol reprezintă cadrul general de colaborare între Părți, detaliile privind folosirea spatiului urmând a fi stabilite prin contractul de comodat ce va fi încheiat ulterior. (Anexa 2).
17.2. Orice modificare a prezentului Protocol se face prin act adițional, cu acordul ambelor Părți, in baza unor negocieri prealabile. Eșuarea negocierilor nu duce la încetarea protocolului.
17.3. Anexele tehnice, care includ detalii despre imobil, inventarul echipamentelor și alte specificații relevante, fac parte integrantă din prezentul Protocol.
17.4. Prezentul Protocol a fost încheiat astăzi, ____________, în 3 (trei) exemplare originale, câte unul pentru fiecare Parte, acestea având aceeași valoare juridică.

